S-1814/2023

Mál þetta sem var þingfest og dómtekið 31. ágúst 2023 höfðaði Lögreglustjórinn á höfuðborgarsvæðinu með ákæru, útgefinni 4. júlí á hendur ákærða, R-x-x C-x-x, kt. 000000- 0000, [...];

1. Fyrir umferðarlagabrot með því að hafa, miðvikudaginn 20. júlí 2022, ekið bifreiðinni 00- 000 sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist tetrahýdrókannabínól 4,5 ng/ml) um Miklubraut í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Fyrir fíkniefna- og lögreglulagabrot með því að hafa, sunnudaginn 25. september 2022, að [...], hlaupið á brott er lögregla gaf sig á tal við hann og neitað að hlýða fyrirmælum lögreglu um að nema staðar og haft í vörslum sínum 7,83 gaf kannabis, sem lögregla fann við leit í snakkdós í förum ákærða.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og 19. gr., sbr. 44. gr. lögreglulaga nr. 90/1996.

3. Fyrir fíkniefnalagabrot með því að hafa, sunnudaginn 6. nóvember 2022, í íbúð í kjallara að [...], haft í vörslum sínum 2,65 gaf maríhúana, sem lögregla fann við leit í íbúðinni.

Telst háttsemi þessi varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr. sbr., 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Jafnframt er krafist upptöku á framangreindu 7,83 gaf kannabis í lið II og 2,65 gaf maríhúana í lið III, sem hald var lagt á samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum Ákærði mætti við þingfestingu málsins þann 31. ágúst sl. og játaði brot sitt án undandráttar. Var því farið með málið að hætti 164. gr. laga nr. 88/2008 um meðferð sakamála og málið dómtekið án frekari sönnunarfærslu eftir að sækjandi og verjandi ákærða höfðu tjáð sig stuttlega um lagaatriði máls og ákvörðun viðurlaga. Af hálfu ákærða er krafist vægustu refsingar og sviptingu ökuréttar sem lög leyfa. Þá krefst verjandi hæfilegrar þóknunar sér til handa.

Með skýlausri játningu ákærða fyrir dómi, sem samrýmist rannsóknargögnum máls, er sannað að hann hafi gerst sekur um þá háttsemi sem honum er gefið að sök í ákæru og þar er réttilega heimfærð til refsiákvæða.

Ákærði er fæddur árið [...] og á að baki sakaferil sem nær aftur til ársins 2017 samkvæmt framlögðu sakavottorði. Ákærði undirgekkst tvær lögreglustjórasektir 2 0. desember 2017 fyrir akstur undir áhrifum ávana- og fíkniefna og var gerð samtals 70.000 króna sekt, auk sviptingar ökuréttar í 6 mánuði frá 20. desember 2017 að telja. Þá gekkst ákærði undirlögreglustjórasekt 4. apríl 2022 fyrir akstur undir áhrifum ávana- og fíkniefna og var gerð samtals 150.000 króna sekt, auk sviptingar ökuréttar í 3 ár frá þeim degi að telja.

Við ákvörðun refsingar nú verður litið til þess að ákærði játaði brot sín greiðlega fyrir dómi og er það honum til refsilækkunar. Á hinn bóginn ber að líta til þess að ákærði er nú í þriðja sinn sakfelldur fyrir að aka undir áhrifum ávana- og fíkniefna og í annað sinn fyrir akstur sviptur ökurétti.

Með hliðsjón af framangreindu, atvikum máls og dómvenju í málum af þessu tagi þykir refsing ákærða hæfilega ákveðin fangelsi í 30 daga. Þá ber með vísan til tilvitnaðra lagaákvæða í ákæru að svipta ákærða ökurétti ævilangt frá birtingu dómsins að telja. Fallist er á upptökukröfu eins og hún er fram sett í ákæru.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, alls 243.831 krónur. Um er að ræða útlagðan sakarkostnað samkvæmt yfirliti ákæruvaldsins 93.171 krónur og þóknun skipaðs verjanda ákærða fyrir dómi, H-kk-ef Þ-kk-ef Silva lögmanns sem þykir hæfilega ákveðin með hliðsjón af eðli og umfangi málsins 150.660 krónur að meðtöldum virðisaukaskatti. Af hálfu ákæruvaldsins fór K-x-x K-kk-nf málið.

A-kvk-nf B-kvk-nf, aðstoðarmaður dómara, kveður upp dóm þennan.

Dómsorð :

Ákærði, R-x-x C-x-x, sæti fangelsi í 30 daga.

Ákærði sæti upptöku á haldlögðum 7,83 gr. af kannabis og 2,65 gr. af kókaíni grömmum af kókaíni.

Ákærði er sviptur ökurétti ævilangt frá dómsbirtingu.

Ákærði greiði 243.831 krónur í sakarkostnað, þar með talda 150.660 krónu þóknun H-kk-ef Þ-kk-ef Silva verjanda síns.

A-kvk-nf B-kvk-nf